CELEX: 32021D0660
Language: sl
Date: 2021-04-19 00:00:00
Title: Sklep Komisije (EU) 2021/660 z dne 19. aprila 2021 o spremembi Sklepa (EU) 2020/491 o oprostitvi uvoznih dajatev in oprostitvi plačila DDV za uvoz za blago, potrebno za spopadanje s posledicami izbruha COVID-19 v letu 2020 (notificirano pod dokumentarno številko C(2021) 2693)

23.4.2021   
               
               
                  SL
               
               
                  Uradni list Evropske unije
               
               
                  L 140/10
               
            
         SKLEP KOMISIJE (EU) 2021/660
         z dne 19. aprila 2021
         o spremembi Sklepa (EU) 2020/491 o oprostitvi uvoznih dajatev in oprostitvi plačila DDV za uvoz za blago, potrebno za spopadanje s posledicami izbruha COVID-19 v letu 2020
         
            
               (notificirano pod dokumentarno številko C(2021) 2693)
            
         
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 2009/132/ES z dne 19. oktobra 2009 o določitvi področja uporabe 143(b) in (c) Direktive 2006/112/ES glede oprostitve davka na dodano vrednost na končni uvoz določenega blaga (1)ter zlasti prvega odstavka člena 53 Direktive,
         ob upoštevanju Uredbe Sveta (ES) št. 1186/2009 z dne 16. novembra 2009 o sistemu oprostitev carin v Skupnosti (2) in zlasti prvega odstavka člena 76 Uredbe,
         ob upoštevanju naslednjega:
         
                     (1)
                  
                  
                     S Sklepom Komisije (EU) 2020/491 (3), kakor je bil nazadnje spremenjen s Sklepom (EU) 2020/1573 (4), se odobrita oprostitev uvoznih dajatev in oprostitev plačila davka na dodano vrednost (v nadaljnjem besedilu: DDV) za uvoz za blago, potrebno za spopadanje s posledicami izbruha COVID-19, do 30. aprila 2021.
                  
               
                     (2)
                  
                  
                     Komisija se je 3. marca 2021 v skladu z uvodno izjavo 5 Sklepa (EU) 2020/491 posvetovala z državami članicami, ali je potrebno dodatno podaljšanje obdobja, po čemer so države članice zaprosile za podaljšanje oprostitve.
                  
               
                     (3)
                  
                  
                     Uvoz, ki so ga države članice izvedle v skladu s Sklepom (EU) 2020/491, je koristil državnim organizacijam ali organizacijam, ki so jih v državah članicah odobrili pristojni organi, pri dostopu do potrebnih zdravil, medicinske opreme in osebne zaščitne opreme, ki jih primanjkuje. Trgovinski statistični podatki za tako blago kažejo, da se uvoz, povezan s tem blagom, zmanjšuje, vendar je še vedno znaten. Kljub začetku cepljenja v vseh državah članicah in številnim ukrepom, sprejetim za preprečevanje širjenja virusa, število okužb s COVID-19 v državah članicah še vedno predstavlja tveganje za javno zdravje. Ker države članice še vedno poročajo o pomanjkanju blaga, potrebnega za spopadanje s pandemijo COVID-19, je treba podaljšati obdobje uporabe oprostitve uvoznih dajatev in oprostitve DDV iz Sklepa (EU) 2020/491.
                  
               
                     (4)
                  
                  
                     Zato bi bilo treba podaljšati tudi rok za poročanje držav članic v zvezi z izpolnjevanjem obveznosti iz Sklepa (EU) 2020/491.
                  
               
                     (5)
                  
                  
                     Dne 25. marca 2021 so bila opravljena posvetovanja z državami članicami o zahtevanem podaljšanju v skladu s prvim odstavkom člena 76 Uredbe (ES) št. 1186/2009 in prvim odstavkom člena 53 Direktive 2009/132/ES.
                  
               
                     (6)
                  
                  
                     Sklep (EU) 2020/491 bi bilo zato treba ustrezno spremeniti –
                  
               SPREJELA NASLEDNJI SKLEP:
         
            Člen 1
            Sklep (EU) 2020/491 se spremeni:
            
                        (1)
                     
                     
                        v členu 2 se uvodni del nadomesti z naslednjim:
                        „Države članice najpozneje do 30. aprila 2022 Komisiji sporočijo naslednje:“;
                     
                  
                        (2)
                     
                     
                        v členu 3 se prvi odstavek nadomesti z naslednjim:
                        „Člen 1 se uporablja za uvoz od 30. januarja 2020 do 31. decembra 2021.“
                     
                  
         
            Člen 2
            Ta sklep je naslovljen na države članice.
         
         
            V Bruslju, 19. aprila 2021
            
               
                  Za Komisijo
               
               Paolo GENTILONI
               
                  član Komisije
               
            
         
         
            (1)  UL L 292, 10.11.2009, str. 5.
         
            (2)  UL L 324, 10.12.2009, str. 23.
         
            (3)  Sklep Komisije (EU) 2020/491 z dne 3. aprila 2020 o oprostitvi uvoznih dajatev in oprostitvi plačila DDV za uvoz za blago, potrebno za spopadanje s posledicami izbruha COVID-19 v letu 2020 (UL L 103I, 3.4.2020, str. 1).
         
            (4)  Sklep Komisije (EU) 2020/1573 z dne 28. oktobra 2020 o spremembi Sklepa (EU) 2020/491 o oprostitvi uvoznih dajatev in oprostitvi plačila DDV za uvoz za blago, potrebno za spopadanje s posledicami izbruha COVID-19 v letu 2020 (UL L 359, 29.10.2020, str. 8).